# We Are Never Ever Getting Back Together

We Are Never Ever Getting Back Together (lit. ‘Mai Més Tornarem A Sortir Junts’) és la vuitena cançó i el senzill principal del quart àlbum d'estudi de la cantant i compositora estatunidenca Taylor Swift, Red (2012). La cançó, que Swift va coescriure i coproduir amb Max Martin i Shellback, fou llançada el 13 d'agost de 2012 per Big Machine Records.
"We Are Never Ever Getting Back Together" és una combinació de molts estils pop que conté sintetitzadors de pulsació, riffs de guitarra processats, bateria i un pont parlat. La seva lletra expressa la frustració de Swift amb un examant que vol revivar la seva relació. Una versió alternativa es va publicar a la ràdio nacional dels EUA el 21 d'agost de 2012.
El vídeo musical de la cançó es va estrenar el 30 d'agost de 2012 a MTV i CMT per a promocionar el senzill, i l'endemà es va publicar al canal VEVO de l’artista a YouTube. La cantant va interpretar el tema en diversos esdeveniments, com ara els MTV Vídeo Music Awards i els MTV Europe Music Awards. També va incloure la cançó a les llistes de set de tres de les seves gires mundials: el Red Tour (2013–14), el 1989 World Tour (2015) i el Reputation Stadium Tour (2018). La cançó va guanyar el premi Billboard Music Award a la millor cançó country i va rebre nombroses nominacions, entre les quals destaquen dues nominacions als World Music Awards, els Premis Grammy a la categoria d'enregistrament de l'any, els premis People's Choice Awards a la cançó favorita de l'any i els CMT Music Award al millor vídeo musical.
Existeix una versió de la cançó que s’inclou en la regravació de l’àlbum Red que Swift realitzà el 2021.

## Recepció
### Comentaris de la crítica

El tema va rebre comentaris mixtos per part dels crítics. Alguns van elogiar la cançó per la seva melodia enganxosa i el format ideal per a ràdio. El diari Daily News va escriure que: «És una altra cançó pop lleugera amb una tornada que ni tan sols els sords es poden perdre. Com era d'esperar, aquesta pren una mica de l'olor del senzill més exitós de l'any fins avui, "Call Me Maybe"». La revista Billboard va dir que «"We Are Never Ever Getting Back Together" és la cançó més divertida que la superestrella country ha gravat fins al moment». D'altres, van criticar negativament la lletra, perquè consideraven que es trobava per sota de les habilitats compositives de la cantant. Allison Chopin de Crushable va opinar que «aquestes lletres no tenen més habilitat artística que un missatge de text, o una nota ficada en el caseller d'un estudiant de setè grau».
En termes d’influències, alguns crítics van destacar la influència d'Avril Lavigne: Carina Adly MacKenzie de Zap2it.com va dir que: «Martin també va treballar amb Avril Lavigne en quatre cançons per al seu àlbum Goodbye Lullaby, així que no és estrany que la nova cançó de Swift tingui molt so Avril en ella». Grady Smith d'Entertainment Weekly també va esmentar a Lavigne a la seva crítica i va comentar que la pista «sona com una més brillant i polida melodia d’Avril Lavigne, amb un innegable i instantàniament enganxós hook». Bill Lamb d'About.com va assenyalar la presència d’una certa influència de Katy Perry en el tema, que va en consonància amb l'actitud de Swift i l’enfocament pop de la cançó, diferent de l’estil country dels anteriors temes de la intèrpret. El mateix crític va elogiar el vers «And you, will hide away and find your piece of mind with some indie record that's much cooler than mine» —en català: «I tu, t'amagaràs i trobaràs la teva tranquil·litat amb algun disc indie que és molt més genial que el meu»— per la seva lírica. També va opinar que «Taylor Swift ha adoptat completament la música pop comercial». En la mateixa línia, Grady Smith va assenyalar que “We Are Never Ever Getting Back Together” «no és molt country» i que és «menys madura que les cançons de trencament de Speak Now com "Back to December"». David Malitz de The Washington Post va escriure que: «L'èmfasi aquí està molt més en el pop que en la part country de l'equació» i va afegir que la tornada és «enganxosa».

### Recepció comercial

El senzill obtingué una recepció comercial molt positiva, convertint-se en un dels temes més exitosos de la carrera de Swift. L’èxit comercial fou instantani: A cinquanta minuts del seu llançament, es va situar en la primera posició de la llista de senzills més comprats en iTunes, la qual cosa la va convertir en la cançó venuda més ràpidament en la història fins a 2014, títol que anteriorment ostentava "Born This Way" de Lady Gaga. La setmana del 19 d'agost de 2012 va vendre 623.000 còpies només als Estats Units, la qual cosa li va permetre saltar de la posició 72 al lloc número 1 a la llista Billboard Hot 100 la setmana del 26 d’agost, registrant un dels salts d'una setmana més grans de la història de les llistes i la primera vegada que una cançó de la intèrpret encapçalava la llista.
Aquestes mateixes vendes la van convertir en la cançó d'una artista femenina millor venuda en una setmana, superant a "Tik Tok" de Kesha, que va vendre 610.000 còpies la setmana del 9 de gener de 2010. A més, es va convertir en la segona cançó a la història amb més vendes en el mateix període, només darrere de "Right Round" de Flo Rida, que va vendre 636.000 còpies al febrer de 2008. D'altra banda, va encapçalar la llista Hot Country Songs nou setmanes consecutives, que la va convertir en la cançó d'una artista femenina que va aconseguir romandre més setmanes al número 1, rècord que anteriorment posseïa «Once a Day» de Connie Smith, per haver-se mantingut al cim de la llista vuit setmanes. A més a més, va assolir el número 1 al Canadà i Nova Zelanda, va arribar a estar entre els deu primers llocs de les llistes del Japó, Austràlia, Escòcia, Irlanda, Regne Unit, Noruega i Espanya, es va situar al número 2 i 3 de les llistes Pop Songs i Radio Songs i va aparèixer a les llistes de Cap d'Any de Rolling Stone i Time, essent nomenada la segona i la quarta millor cançó de 2012, respectivament. A causa de l’èxit de vendes —l’última setmana de gener de 2013 havia venut aproximadament 3.284.000 còpies només als Estats Units—, la RIAA li va atorgar tres discs de platí, que més endavant es convertirien en quatre. A Austràlia va aconseguir la posició número 3, i l'ARIA la va certificar amb quatre discs de platí per haver superat les 280.000 còpies en nombre de vendes. També va rebre certificacions multiplatí al Japó i Nova Zelanda.

## Vídeo musical

El vídeo musical del senzill fou llançat el 30 d'agost de 2012 a MTV, CMT i TeenNick com a promoció del tema. L'endemà, es va transmetre per primera vegada a VH1 i es va publicar al canal VEVO de Swift a YouTube, amb una durada de 3 minuts i 35 segons. Al novembre de 2022, compta amb més de 700 milions de visualitzacions a YouTube.
El vídeo fou dirigit per Declan Whitebloom, qui anteriorment havia dirigit altres vídeos de Swift com “Mean” i “Ours”. Es va filmar amb una càmera Sony F65 Cinealta en una sola presa contínua. També és el primer vídeo musical a la història en ser filmat en resolució 4K. Per a la filmació, Swift va usar cinc vestuaris diferents.
A l’inici, Swift apareix amb un pijama de colors explicant els esdeveniments de la seva relació amb el seu ex-xicot (interpretat per Noah Mills). A continuació, el vídeo passa amb la intèrpret anant a la sala d'estar, on la seva banda es vesteix amb disfresses d'animals mentre canta la tornada cançó. Després, el vídeo mostra una pantalla dividida en un menjador i una discoteca, en què els dos examants mantenen una conversa telefònica fins que Swift penja. Posteriorment, se’ls torna a veure en un camió discutint i fent un passeig en un parc. El vídeo finalitza a la sala d'estar, on la intèrpret tanca la porta a la cara de l’exparella i s’ajeu a la vora de la finestra del principi del relat.
El vídeo va tenir una recepció positiva per part dels crítics. James Montgomery d'MTV va dir que en el vídeo «hi ha una qualitat infantil, que recorda al millor treball del director francès Michel Gondry». La revista Rolling Stone va comentar que Swift es manté «ferma» en el vídeo, mentre «llança una insolència tenaç». D'altra banda, David Greenwald de Billboard el va qualificar com una «celebració peculiar».

## Posicionament a les llistes
### Setmanals

Posicions obtingudes per «We Are Never Ever Getting Back Together» :
| País | Llista | Millor posició |
| 2012 |||
| Alemanya | German Singles Chart | 21 |
| Austràlia | Australian Singles Chart | 3 |
| Àustria | Ö3 Austria Top 75 | 22 |
| Bèlgica (Flandes) | Ultratop 50 | 26 |
| Bèlgica (Valonia) | Ultratop 50 | 30 |
| Canadà | Canadian Hot 100 | 1 |
| Dinamarca | Tracklisten | 18 |
| Escòcia | Scottish Singles Charts | 3 |
| Eslovàquia | Radio Top 100 | 41 |
| Espanya | Spanish Singles Chart | 9 |
| Estats Units | Billboard Hot 100 | 1 |
| Estats Units | Pop Songs | 2 |
| Estats Units | Radio Songs | 3 |
| Estats Units | Digital Songs | 1 |
| Estats Units | Country Songs | 1 |
| Finlàndia | Finnish Singles Charts | 18 |
| França | French Singles Chart | 18 |
| Hongria | Rádiós Top 40 | 9 |
| Irlanda | Irish Singles Chart | 4 |
| Japó | Japan Hot 100 | 2 |
| Noruega | Norwegian Singles Chart | 6 |
| Nova Zelanda | New Zealand Singles Chart | 1 |
| Països Baixos | Dutch Top 40 | 24 |
| Regne Unit | UK Singles Chart | 4 |
| República Txeca | Radio Top 100 | 26 |
| Suècia | Swedish Singles Chart | 16 |
| Suïssa | Swiss Single Chart | 21 |

## Premis i nominacions

El senzill «We Are Never Ever Getting Back Together» va rebre diverses nominacions en diferents cerimònies de premis. A continuació, es mostra una llista de les seves candidatures:
| Any | Organització | Premis | Resultat | Ref |
| 2012 | Guinness World Records | Senzill Venut Més Ràpidament a la Història Digital | Guanyador | |
| 2013 | Academy of Country Music Awards | Millor Vídeo Musical | Nominat | |
| 2013 | Billboard Music Awards | Cançó Més Reproduïda (Top Streaming Song) (Vídeo) | Nominat | |
| 2013 | Billboard Music Awards | Millor Cançó Country | Guanyador | |
| 2013 | BMI Awards | Cançó Award-Winning | Guanyador | |
| 2013 | CMT Music Awards | Vídeo de l'Any | Nominat | |
| 2013 | Grammy Awards | Enregistrament de l'Any | Nominat | |
| 2013 | MTV Video Music Awards Japan | Millor Vídeo Femení | Nominat | |
| 2013 | MTV Video Music Awards Japan | Millor Vídeo Pop | Nominat | |
| 2013 | MTV Video Music Awards Japan | Millor Vídeo de Karaoke | Nominat | |
| 2013 | Much Music Video Awards | Vídeo Internacional de l'Any | Nominat | |
| 2013 | Myx Music Award | Vídeo Internacional Preferit | Nominat | |
| 2013 | Nickelodeon Kids' Choice Awards | Cançó Preferida | Nominat | |
| 2013 | Argentina Nickelodeon Kids' Choice Awards | Cançó Internacional Preferida | Nominat | |
| 2013 | People's Choice Awards | Cançó Preferida | Nominat | |
| 2013 | Radio Disney Music Awards | Millor Cançó de Ruptura | Guanyador | [64] [65] |
| 2013 | Sirius XM Holdings Awards | Vídeo Internacional de l'Any | Nominat | |
| 2013 | Sirius XM Holdings Awards | Senzill Internacional de l'Any | Nominat | |
| 2013 | Teen Choice Awards | Choice Cançó de Ruptura | Nominat | |
| 2013 | Teen Choice Awards | Choice Cançó Country | Guanyador | |
| 2013 | MTV Millennial Awards | Hit Chicle del Año | Guanyador | |
| 2013 | Hito Music Awards | Millor Cançó Western | Guanyador | |
| 2014 | World Music Awards | World Millor Cançó | Guanyador | |
| 2014 | World Music Awards | World Millor Vídeo | Nominat | |
| 2014 | ASCAP Awards | Cançó Més Interpretada | Guanyador | |
| 2014 | BMI Pop Awards | Cançó Award-Winning | Guanyador | |

## Crèdits i personal

Crèdits extrets del senzill en format CD:
* Taylor Swift: Veu principal, compositora, productora, cors
* Max Martin: Productor, compositor, teclats
* Shellback: Productor, compositor, guitarra, baix, teclats, programació
* Tom Coyne: Masteritzador
* Sam Holland i Michael Ilbert: Enregistradors
* Eric Eylands i Greg Fuess: Assistents d’enregistrament
* Serban Ghenea: Mesclador
* John Hanes: Enginyer de mescles
* Tim Robert: Enginyer assistent de mescles
* JoAnn Tominaga: Coordinador de producció
* Scott Borchetta: Productor executiu

## Referències

* ↑ Sizemore, Carson. «Taylor Swift, Reviewed» (en anglès). The Outspoken, 21-07-2022. [Consulta: 20 desembre 2022].
* 1 2 «Taylor Swift - We Are Never Ever Getting Back Together». Youtube. [Consulta: 4 novembre 2022].
* ↑ «Taylor Swift: MTV EMAs Performance – Watch Now!» (en anglès americà). [Consulta: 3 febrer 2013].
* ↑ «archive.ph | Nomination for worlds best song» (en anglès). Arxivat de l'original el 8 de setembre 2013. [Consulta: 7 setembre 2013].
* ↑ «archive.ph | Nomination for worlds best video» (en anglès). Arxivat de l'original el 7 de setembre 2013. [Consulta: 7 setembre 2013].
* ↑ «archive.ph | 55th Annual GRAMMY Awards Winners» (en anglès). Arxivat de l'original el 3 de gener 2012. [Consulta: 10 setembre 2013].
* ↑ «Taylor Swift’s new single, ‘We Are Never Ever Getting Back Together,’ shows breaking up isn't hard to hum along to» (en anglès). Daily News. [Consulta: 8 febrer 2013].
* ↑ Staff, Billboard; Staff, Billboard. «Track Review: Taylor Swift, ‘We Are Never Ever Getting Back Together’» (en anglès), 14-08-2012. [Consulta: 3 febrer 2013].
* ↑ «They’re Never Ever Getting Back Together – and Taylor Swift Is Never Ever Growing Up.» (en anglès). Crushable, 03-12-2012. Arxivat de l'original el 2012-12-03. [Consulta: 8 febrer 2013].
* ↑ «Taylor Swift 'We Are Never Ever Getting Back Together' lyrics: Who is it about? - Zap2it» (en anglès). Zap2it, 29-01-2013. Arxivat de l'original el 2013-01-29. [Consulta: 8 febrer 2013].
* 1 2 August 14, Grady Smith Updated; EDT, 2012 at 04:55 AM. «Taylor Swift releases single 'We Are Never Ever Getting Back Together', announces new album 'Red'» (en anglès). Entertainment Weekly. [Consulta: 8 febrer 2013].
* ↑ «Taylor Swift - "We Are Never Ever Getting Back Together"» (en anglès). About.com. [Consulta: 3 febrer 2013].
* ↑ «Taylor Swift, ‘We Are Never Ever Getting Back Together’: It’s trending, but is it good?» (en anglès). The Washington Post. [Consulta: 8 febrer 2013].
* ↑ «Taylor Swift mocks indie boys on new single - listen» (en anglès). Gigwise. [Consulta: 8 febrer 2013].
* ↑ tolsen. «Billboard Hot 100» (en anglès americà), 02-01-2013. [Consulta: 5 novembre 2022].
* ↑ Caulfield, Keith; Caulfield, Keith. «Official: Taylor Swift’s ‘Never’ Song Sells 623,000; Sets Female Digital Record» (en anglès americà), 22-08-2012. [Consulta: 3 març 2013].
* ↑ «We Are Never Ever Getting Back Together by Taylor Swift - Music Charts». [Consulta: 5 novembre 2022].
* ↑ «50 Best Songs of 2012: Taylor Swift, 'We Are Never Ever Getting Back Together'» (en anglès). Rolling Stone, Arxivat l'original 5 novembre 2017. Arxivat de l'original el 2017-11-05. [Consulta: 13 desembre 2013].
* ↑ Staff, TIME «Listen to TIME's Top 10 Songs of 2012 Playlist» (en anglès). Time, 04-12-2012. ISSN: 0040-781X.
* ↑ «Week Ending Jan. 27, 2013. Songs: Another F**kin’ Top 10 Hit» (en anglès americà). [Consulta: 5 novembre 2022].
* ↑ «australian-charts.com - Taylor Swift - We Are Never Ever Getting Back Together». [Consulta: 5 novembre 2022].
* ↑ «ARIA Australian Top 50 Singles Chart| Australia's Official Top 50 Songs - ARIA Charts», 28-01-2013. Arxivat de l'original el 2013-01-28. [Consulta: 5 novembre 2022].
* ↑ Fauer, Jon. «Making of Taylor Swift's "We Are Never Ever Getting Back Together"» (en anglès americà), 05-09-2012. [Consulta: 5 novembre 2022].
* ↑ Facebook; Twitter; options, Show more sharing. «Video: Taylor Swift's 'We Are Never Ever Getting Back Together'» (en anglès americà), 31-08-2012. [Consulta: 5 novembre 2022].
* ↑ Greenwald, David; Greenwald, David. «Taylor Swift Debuts ‘We Are Never Ever Getting Back Together’ Video: Watch» (en anglès), 31-08-2012. [Consulta: 8 febrer 2013].
* ↑ «Taylor Swift, We Are Never Ever Getting Back Together» (en alemany). Musicline. Arxivat de l'original el 20 de desembre de 2013. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER (SONG)» (en anglès). Australian Charts. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER (SONG)» (en alemany). Austrian Charts. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER» (en neerlandés). Ultratop. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER» (en francès). Ultratop. [Consulta: 31 gener 2013].
* ↑ «Billboard Canadian Hot 100» (en anglès). Billboard. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER (SONG)» (en anglès). Danish Charts. Arxivat de l'original el 2012-12-09. [Consulta: 31 gener 2013].
* ↑ «2012 Top 40 Scottish Singles Archive 1st September 2012» (en anglès). Official Charts Company. [Consulta: 31 gener 2013].
* ↑ «RADIO TOP100 Oficiálna SWIFT TAYLOR WE ARE NEVER EVER GETTING BACK TOGETHER» (en eslovaco). IFPI. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER (SONG)» (en anglès). Spanish Charts. [Consulta: 31 gener 2013].
* ↑ «Hot 100» (en anglès). Billboard. [Consulta: 31 gener 2013].
* ↑ «Pop Songs» (en anglès). Billboard. [Consulta: 31 gener 2013].
* ↑ «Radio Songs» (en anglès). Billboard. [Consulta: 31 gener 2013].
* ↑ «Digital Songs» (en anglès). Billboard. [Consulta: 31 gener 2013].
* ↑ «Country Songs» (en anglès). Billboard. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER (SONG)» (en anglès). Finnish Charts. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER (CHANSON)» (en francès). Les Charts. [Consulta: 31 gener 2013].
* ↑ Para visualizar la referencia debe escribirse "Taylor Swift" en la barra de búsqueda y presionar "Keresés": «Archívum › Kereső - előadó/cím szerint» (en húngaro). Mahasz. [Consulta: 3 març 2013].
* ↑ «TOP 50 SINGLES, WEEK ENDING 13 September 2012» (en anglès). Chart Track. Arxivat de l'original el 10 d'octubre de 2016. [Consulta: 31 gener 2013].
* ↑ «Japan Hot 100» (en anglès). Billboard. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER (SONG)» (en anglès). Norwegian Charts. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER (SONG)» (en anglès). New Zealand Charts. Arxivat de l'original el 13 de novembre de 2012. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER (NUMMER)» (en neerlandés). Dutch Charts. [Consulta: 31 gener 2013].
* ↑ «TAYLOR SWIFT» (en anglès). Official Charts Company. [Consulta: 31 gener 2013].
* ↑ «RADIO TOP100 Oficiální SWIFT TAYLOR We Are Never Ever Getting Back Together» (en checo). IFPI. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER (SONG)» (en anglès). Swedish Charts. [Consulta: 31 gener 2013].
* ↑ «TAYLOR SWIFT - WE ARE NEVER EVER GETTING BACK TOGETHER» (en alemany). Hitparade. [Consulta: 31 gener 2013].
* ↑ «Calvin Harris trumps Michael Jackson feat to join Taylor Swift, Rihanna and One Direction in Guinness World Records™ 2014 book». Guinness World Records, 04-09-2013 [Consulta: 16 juny 2015].
* ↑ «2013 Billboard Music Awards winners and nominees — complete list». HitFix, 19-05-2013 [Consulta: 15 juny 2015]. Arxivat 1 de juliol 2015 a Wayback Machine.
* ↑ «Adam Levine and Top Songwriters Honored at 61st Annual BMI Pop Awards». Broadcast Music, Inc., 15-05-2013. Arxivat de l'original el 29 juny 2015. [Consulta: 25 gener 2015].
* ↑ «CMT Music Awards: Archives: 2013 CMT Music Awards». CMT. Arxivat de l'original el 29 març 2015. [Consulta: 25 gener 2015].
* ↑ «Grammy Winners 2013: The Full List». Forbes, 11-02-2013. Arxivat de l'original el 29 octubre 2014. [Consulta: 25 gener 2015].
* ↑ «MTV Video Music Awards Japan 2013» (en japonès). MTV Japan. Arxivat de l'original el 18 febrer 2015. [Consulta: 19 juny 2015].
* ↑ «MMVA 2013: Full List of Winners & Losers». Heavy.com, 17-06-2013. Arxivat de l'original el 26 juny 2015. [Consulta: 26 juny 2015].
* ↑ «MYX Music Awards 2013 NOMINEES HERE!». MYX. Arxivat de l'original el 2 abril 2015. [Consulta: 16 abril 2015].
* ↑ «ORTC: Kids' Choice Awards 2013: Full List of Nominations». KABC-TV. Arxivat de l'original el 30 juny 2015. [Consulta: 23 juny 2015].
* ↑ «* Premios Kids' Choice Awards Argentina 2013: Ganadores, lista completa: 18.10.13». El Bazar del Espect谩culo, 19-10-2013. Arxivat de l'original el 4 gener 2015. [Consulta: 25 gener 2015].
* ↑ «People's Choice Awards: Fan Favorites in Movies, Music & TV». People's Choice Awards. Arxivat de l'original el 6 novembre 2014. [Consulta: 25 gener 2015].
* ↑ «Selena Gomez to Headline Radio Disney Music Awards». The Hollywood Reporter, 27-02-2013 [Consulta: 22 juny 2015].
* ↑ «Radio Disney Music Awards winners list: One Direction, Taylor Swift, Selena Gomez, Justin Bieber and more». Sugar, 28-04-2013 [Consulta: 22 juny 2015].
* ↑ «Nominees/Winners». SiriusXM. Arxivat de l'original el 27 juny 2015. [Consulta: 21 juny 2015].
* ↑ «2013 Teen Choice Awards: The Winners List». MTV, 11-08-2013. Arxivat de l'original el 3 març 2016. [Consulta: 21 juny 2015].
* ↑ «MTV Millennial Awards 2013: Lista completa de ganadores». Latin Times, 17-07-2013 [Consulta: 25 gener 2015].
* ↑ «Prêmios | Taylor Swift Brasil» (en portuguès brasiler). Arxivat de l'original el 2020-07-12. [Consulta: 13 juliol 2020].
* ↑ Nicholson, Jessica (2012-12-14). «World Music Award Nominees Announced». MusicRow. Arxivat de l'original el 2015-08-10.
* ↑ «Most Performed Songs». ASCAP. Arxivat de l'original el 27 gener 2016. [Consulta: 15 abril 2015].
* ↑ «Stevie Nicks and Top Songwriters Honored at 62nd Annual BMI Pop Awards». Broadcast Music, Inc., 14-05-2014. Arxivat de l'original el 3 abril 2016. [Consulta: 11 maig 2016].
* ↑ «Taylor Swift - We Are Never Ever Getting Back Together» (en anglès). Discogs. [Consulta: 4 novembre 2022].